লাশা দভালি (; জন্ম: ১৪ মে ১৯৯৫) হলেন একজন জর্জীয় পেশাদার ফুটবল খেলোয়াড়। তিনি বর্তমানে সাইপ্রাসীয় ক্লাব আপোয়েল এবং জর্জিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।  ২০১১ সালে, দভালি জর্জিয়া অনূর্ধ্ব-১৭ দলের হয়ে জর্জিয়ার বয়সভিত্তিক পর্যায়ে অভিষেক করেছিলেন। প্রায় চার বছর যাবত জর্জিয়ার বয়সভিত্তিক দলের হয়ে খেলার পর, তিনি ২০১৫ সালে জর্জিয়ার হয়ে আন্তর্জাতিক পর্যায়ে অভিষেক করেছেন; জর্জিয়ার জার্সি গায়ে তিনি এপর্যন্ত ৩১ ম্যাচে ১টি গোল করেছেন।  প্রারম্ভিক জীবন লাশা দভালি ১৯৯৫ সালের ১৪ই মে তারিখে জর্জিয়ার তিবিলিসিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল দভালি জর্জিয়া অনূর্ধ্ব-১৭, জর্জিয়া অনূর্ধ্ব-১৯ এবং জর্জিয়া অনূর্ধ্ব-২১ দলের হয়ে খেলার মাধ্যমে জর্জিয়ার প্রতিনিধিত্ব করেছেন। ২০১১ সালে তিনি জর্জিয়া অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। জর্জিয়ার বয়সভিত্তিক দলের হয়ে তিনি প্রায় ৪ বছরে ২৬ ম্যাচে অংশগ্রহণ করেছেন।  ২০১৫ সালের ২৯শে মার্চ তারিখে, ১৯ বছর, ১০ মাস ও ১৫ দিন বয়সে, বাম পায়ে ফুটবল খেলায় পারদর্শী দভালি জার্মানির বিরুদ্ধে অনুষ্ঠিত উয়েফা ইউরো ২০১৬ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে জর্জিয়ার হয়ে অভিষেক করেছেন।https://int.soccerway.com/matches/2015/03/29/europe/european-championship-qualification/georgia/germany/1653265/ উক্ত ম্যাচের ৪র্থ মিনিটে রক্ষণভাগের খেলোয়াড় আলেকসান্দ্রে আমিসুলাশভিলির বদলি খেলোয়াড় হিসেবে তিনি মাঠে প্রবেশ করেছিলেন;https://www.worldfootball.net/report/em-qualifikation-2014-2015-gruppe-d-georgien-deutschland/ ম্যাচে তিনি ২১ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন।https://www.transfermarkt.com/spielbericht/index/spielbericht/2429447 ম্যাচটি জার্মানি ২–০ গোলের ব্যবধানে জয়লাভ করেছিল।https://www.national-football-teams.com/matches/report/12799/Georgia_Germany.html জর্জিয়ার হয়ে অভিষেকের বছরে দভালি সর্বমোট ৩ ম্যাচে অংশগ্রহণ করেছেন। জাতীয় দলের হয়ে অভিষেকের ২ বছর, ৭ মাস ও ১৫ দিন পর, জর্জিয়ার জার্সি গায়ে প্রথম গোলটি করেছেন;https://int.soccerway.com/matches/2017/11/13/world/friendlies/georgia/belarus/2647407/ ২০১৭ সালের ১৩ই নভেম্বর তারিখে, বেলারুশের বিরুদ্ধে ম্যাচের ৫০তম মিনিটে গিওর্গি আবুরজানিয়ার অ্যাসিস্ট হতে জর্জিয়ার হয়ে ম্যাচের দ্বিতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।https://www.transfermarkt.com/spielbericht/index/spielbericht/2969654https://www.worldfootball.net/report/freundschaft-2017-november-georgien-belarus/  পরিসংখ্যান আন্তর্জাতিক   দল  সাল  ম্যাচ  গোল জর্জিয়া  ২০১৫  ৩  ০ ২০১৬  ২  ০ ২০১৭  ১  ১ ২০১৮  ৬  ০ ২০১৯  ১  ০ ২০২০  ৩  ০ ২০২১  ৬  ০ ২০২২  ৩  ০ ২০২৩  ৪  ০ ২০২৪  ২  ০ সর্বমোট  ৩১  ১  তথ্যসূত্র  বহিঃসংযোগ                       বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:জর্জীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আপোয়েল ফুটবল ক্লাবের খেলোয়াড় বিষয়শ্রেণী:জর্জিয়ার আন্তর্জাতিক যুব ফুটবলার বিষয়শ্রেণী:জর্জিয়ার অনূর্ধ্ব-১৭ আন্তর্জাতিক ফুটবলার বিষয়শ্রেণী:জর্জিয়ার অনূর্ধ্ব-১৯ আন্তর্জাতিক ফুটবলার বিষয়শ্রেণী:জর্জিয়ার অনূর্ধ্ব-২১ আন্তর্জাতিক ফুটবলার বিষয়শ্রেণী:জর্জিয়ার আন্তর্জাতিক ফুটবলার বিষয়শ্রেণী:কাসিমপাশা স্পোর্টস ক্লাবের খেলোয়াড় বিষয়শ্রেণী:তিবিলিসির ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:রেডিং ফুটবল ক্লাবের খেলোয়াড় বিষয়শ্রেণী:এমএসভি ডুসবুর্গের খেলোয়াড় বিষয়শ্রেণী:লাতভীয় শীর্ষ লিগের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:একস্ত্রাক্লাসার খেলোয়াড় বিষয়শ্রেণী:সাইপ্রাসীয় প্রথম বিভাগের খেলোয়াড় বিষয়শ্রেণী:ফেরেন্তসভারোসি তোরনা ক্লাবের খেলোয়াড়